OMNIAN AIKUISOPISTO LMPA ilta, **tutkinnon perusteet 2010**

**TOP –TEHTÄVÄ kevät 2013 12.3.2013**

1. Laadi konkreettiset **tavoitteet** ammattitaitovaatimusten mukaisesti tälle TOP -jaksolle. Keskustele tavoitteistasi työssäoppimisen ohjaajan kanssa ja lähetä ne ohjaavalle opettajallesi ensimmäisen työssäoppimisviikon aikana.

2. Sovi opettajan kanssa 1-2 käyntiä työssäoppimispaikkaan. Ensimmäisellä käyntikerralla allekirjoitetaan aikuisopiskelijan suunnitelma työssäoppimisesta ja tarkastetaan työvuorosuunnitelma sekä käydään läpi tavoitteita (millaisia työtehtäviä tekemällä asetetut tavoitteet saavutetaan).

**3. KOKOAVA TEHTÄVÄ**

= valmistavan koulutuksen (hoidollinen yhteistyösuhde, hoito- ja kuntoutusmenetelmät, lääkehoito) ja työssäoppimisen yhdistäminen

 *3.1. Työssäoppimispaikan palvelukuvaus*

- kuvaa yksikön perustehtävä, tuotetut palvelut, asiakaskohderyhmä ja henkilöstö

- selvitä, miten yksikkö sijoittuu muuhun palvelujärjestelmään (organisaation sisäinen ja ulkoinen)

- selvitä keskeiset lait ja säädökset, jotka ohjaavat yksikön toimintaa

 *3.2. Työssäoppimispaikan turvallisuustyö*

- selvitä, miten vaara- ja uhkatilanteita pyritään ennaltaehkäisemään yksikössä

- selvitä, millaisia turvallisuuteen liittyviä toimintaohjeita ja turvatekniikkaa on käytössä yksikössä

 *3.3. Työssäoppimispaikan hoito- ja kuntoutusmenetelmät*

- selvitä, millaisia hoito- ja kuntoutumismenetelmiä käytetään yksikössä

- kuvaa tarkemmin yhtä yksikössä käytettyä hoito- ja kuntoutusmenetelmää: miten se konkretisoituu yksikön asiakastyössä, työryhmän toiminnassa, työnohjauksessa, koulutuksessa

 *3.4. Hoidollinen yhteistyösuhde*

- toimi aktiivisesti luodaksesi hoidollisia yhteistyösuhteita asiakkaisiin (aloitus, ylläpito, lopetus)

- selvitä, miten yksikössä toteutetaan hoidon tarpeen arviointi ja hoitosuunnitelman laatiminen

- toimi aktiivisesti ohjataksesi asiakkaita päivittäisissä toiminnoissa voimavaralähtöisesti

- pohdi omia havaintojasi hoidolliseen yhteistyösuhteeseen vaikuttavista tekijöistä (empatia, transferenssi, vastatransferenssi, holding, distanssi, vastarinta, luottamus, kuunteleminen)

- pohdi omia havaintojasi ja tunteitasi mahdollisissa vaara- ja uhkatilanteissa

*3.5. Ryhmäohjaus*

*-* selvitä, millaisia ryhmiä yksikössä pidetään asiakkaille (keskusteluryhmät, toiminnalliset ryhmät, informatiiviset ryhmät)

- osallistu aktiivisesti ryhmien suunnitteluun, toteuttamiseen ja arviointiin yhteistyössä henkilöstön kanssa

- pohdi omia havaintojasi ryhmähoitoon vaikuttavista ilmiöistä (ryhmäprosessin vaiheet, ryhmän rakenteet ja roolit)

 *3.6. Lääkehoito*

- selvitä, miten lääketurvallisuus varmistetaan yksikössä (Turvallinen lääkehoito, STM)

- osallistu aktiivisesti lääkehoidon toteuttamiseen yhdessä yksikön lääkehoitoon koulutetun työntekijän kanssa (lähihoitaja, sairaanhoitaja, farmaseutti)

- selvitä vähintään neljän eri asiakkaan lääkehoitoon liittyvät asiat: mihin oireisiin lääkkeet on määrätty, mitä vaikutuksia lääkityksellä toivotaan saavutettavan, aiheuttaako lääkkeet asiakkaalle sivuvaikutuksia, onko asiakkaan lääkehoidossa muuta erityistä huomioitavaa

- tehtyäsi tämän osion, pyydä sairaanhoitajalta allekirjoitus erilliseen kaavakkeeseen ja liitä se TOP-itsearviointipapereihin, jotka palautetaan opettajalle

 *3.7. Oma ammatillinen kasvu*

Pohdi omaa ammatillista kasvuasi tämän kevään / koko koulutuksen aikana. Mitä olet oppinut? Mitkä ovat kehittymisesi kohteet? Mitkä ovat arvosi ja asenteesi (esim. vallankäyttö) mielenterveys- ja päihdeasiakkaita ja –työtä kohtaan ja miten ne ovat mahdollisesti muuttuneet? Miten toimit vuorovaikutuksessa asiakkaiden kanssa ja työryhmän jäsenenä?

Pohdi, miten olet hyödyntänyt työnohjauksellisia keskusteluja ammatillisessa ja persoonallisessa kasvussasi (jälkimmäisellä TOP-jaksolla).

 *3.8. Lähteet*

Kirjaa kokoavassa tehtävässä käyttämäsi lähteet (huomioi lähdemateriaalin ajantasaisuus).

Palauta kokoava tehtävä 6.5.2013 tai 10.5.13 mennessä työssäoppimista ohjaavalle opettajallesi (Katri Mäkelä-Näkki tai Pia Miettinen). Käsittelemme tehtäviä TOP-purussa. Kokonaisarvosana (hoidollinen yhteistyösuhde, hoito- ja kuntoutusmenetelmät, lääkehoito) muodostuu aktiivisesta osallistumisesta valmistavaan koulutukseen sekä kokoavasta tehtävästä ja sen esittämisestä.

4. Laadi työssäoppimisjaksosta **itsearviointi**. Arvioinnin lähtökohtana ovat mielenterveys- ja päihdetyön osaamisalan ammattitaitovaatimukset (tutkinnon perusteet 2010) ja niistä johtamasi henkilökohtaiset tavoitteet. Myös työpaikkaohjaaja laatii opiskelijan osaamisesta kirjallisen arvioinnin tavoitesuuntautuneesti ja arvioi työssäoppimisjakson asteikolla K3, H2, T1 tai hylätty. Itsearviointi ja ohjaavan työntekijän arviointi palautetaan ohjaavalle opettajalle arviointikeskusteluun mennessä tai viimeistään 6.5.2013/10.5.13.

Menestystä työssäoppimisjaksolle!

Katri Mäkelä-Näkki (p: 0500 595 647) Pia Miettinen (p. 0401264960)

katri.makela-nakki@omnia.fi pia.miettinen@omnia.fi